Sensus 2011: Baie boere nie getel nie
• Nuus • Sensus 2011: Baie boere nie getel nie
Net soos verskeie Suid-Afrikaners aangedui het dat hulle nie getel is nie, is verskeie boere ook nie getel nie, sê ’n sensusbeampte. Net soos verskeie Suid-Afrikaners aangedui het dat hulle nie getel is nie, is verskeie boere ook nie getel nie, sê ‘n sensusbeampte. Mnr. Fanie Roos, ‘n inligtingsbeampte vir die landbou vir Sensus 2011, sê in samewerking met Agri SA word ‘n opname gedoen om vas te stel hoeveel boere nie getel is nie. Met behulp van die opname sal Statistiek SA dié boere in kennis kan stel oor hoe hulle te werk moet gaan om getel te word. Die organisasie het Suid-Afrikaners wat nie getel is nie, tot 15 November kans gegee om vraelyste in te handig.
Roos sê hulle is dankbaar dat min voorvalle van ongerymdhede op plase aangemeld is. “Sover my kennis strek is niemand op ‘n plaas aangeval deur iemand wat hom of haar voorgedoen het as ‘n sensusopnemer nie, en ander voorvalle van geweld het ook nie voorgekom nie.”
Volgens Roos is hulle wel bewus van voorvalle waar sensuswerkers boere se plase wou opmeet en snaakse vrae gevra het. “Dit is onmiddellik stopgesit, want daardie werkers het onder ‘n totale wanindruk verkeer.”
Die meeste van die voorvalle wat wel aangemeld is, het te doen gehad met opnemers wat laat was vir afsprake of sonder afsprake opgedaag het. Hou Landbouweekblad dop vir meer inligting oor die sensusopname.
J vd Merwe
2011/11/04 10:57:45 AM
Wat 'n mors van tyd en geld! Geen Sensus werkers was hier nie en dit help ook nie om om die Tolvry nommer te bel nie. Ek wag al 3 weke vir 'n afspraak.
2011/11/04 10:55:53 AM
Die ANC munisipaliteit se familielede en vriende is almal sensusbeamptes.(met vet beursies en - boude) Niemand in ons omgewing is getel nie.
2011/11/03 01:46:59 PM
Wat my betref was die sensus 'n absolute mors van tyd en kosbare belasting was ons op einde van die dag moet betaal. Hier by ons op die platteland, het die sensus opnemers geskitter in hul afwesigheid met die gevolg niemand is getel nie. Wat is die nut dan daarvan?
2011/11/03 08:28:01 AM
Mense wat nog nie getel is nie, kan die tolvrye nommer 0 0800 110 248 skakel of ’n e-posboodskap na census2011@statssa.gov.za stuur.
2011/11/03 07:32:00 AM
Dit is reeds 3 November en ons is ook nie getel nie. Niemand het ook probeer om 'n afspraak te maak om ons te tel nie. Al ons plaaswerkers is ook nie getel nie. Waar moet ons dit aanmeld?
2011/11/03 12:09:11 AM
Wonder hoe weet hulle 98% mense is getel as almal nie getel is nie. As hulle dit weet, hoekom dan die moeite doen om almal te tel?
2011/11/02 07:20:17 PM
Wat ek nie verstaan nie is, hoekom wil hulle weet wat jou salaris is???
2011/11/02 11:28:03 AM
Moenie alleen voel nie. Baie dorpenaars ook nie getel nie.
2011/11/02 11:12:00 AM
Ons verstaan nie hierdie sensusopname nie.Hier hang duisende mense van Zimbabwe en Mosambiek rond wat nie getel word nie. Wat is die doel dan van die opname?
2011/11/01 08:02:23 PM
Hoekom is soveel boere nie getel nie - is dit nie 'n verskuilde agenda om boere weer uit te kryt as alles wat sleg is!!! Dis 'n lekker stok vir die regering om te se boere werk nie saam nie!!!Ruik ek 'n rot....????